
PËR MIRATIMIN E FONDIT LIMIT TË SHPENZIMEVE TË KËSHILLIT KOMBËTAR TË RADIOS DHE TELEVIZIONIT, PËR VITIN 2011

Në mbështetje të nenit 100 të Kushtetutës dhe të nenit 12 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar, me propozimin e Ministrit të Financave, Këshilli i Ministrave

VENDOSI:

1. Miratimin e fondit limit të shpenzimeve të Këshillit Kombëtar të Radios dhe Televizionit, për vitin 2011, në shumën 89.07 (tetëdhjetë e nëntë pikë zero shtatë) milionë lekë, sipas lidhjes nr.1, që i bashkëlidhet këtij vendimi dhe është pjesë përbërëse e tij, ndarë, si më poshtë vijon:
a) Për shpenzime korente, 77.06 (shtatëdhjetë e shtatë pikë zero gjashtë) milionë lekë;
b) Për shpenzime për investime, 12.01 (dymbëdhjetë pikë zero një) milionë lekë.
2. Fondi i parashikuar sipas pikës 1 të vendimit, të përballohet nga të ardhurat e realizuara të vitit 2011, nga Këshilli Kombëtar i Radios dhe Televizionit.
 3. Ngarkohet Këshilli Kombëtar i Radios dhe Televizionit për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1.1.2011.

KRYEMINISTRI
Sali Berisha


Lidhja nr.1

Detajimi i fondit limit të shpenizmeve të Këshillit Kombëtar të Radios dhe Televizionit për vitin 2011

                   Në mijë lekë
	Nr.
	Emërtimi
	

	1
	Paga
	49 000

	2
	Sigurime shoqërore
	7 300

	3
	Shpenzime korente të tjera
	20 760

	4
	Investime
	12 010

	
	Shpenzime totale
	89 070



